b'\n_START_ARTICLE_\nFunktionel tr\xc3\xa6ning\n_START_PARAGRAPH_\nFunktionel tr\xc3\xa6ning er en tr\xc3\xa6ningsform som inddrager hele kroppen og forbedrer den til dagligdagsaktiviteter.\n_START_SECTION_\nOprindelse\n_START_PARAGRAPH_\nFunktionel tr\xc3\xa6ning har sine r\xc3\xb8dder i fysioterapi. Fysioterapeuter bruger\xc2\xb4ofte denne tilgang for at genoptr\xc3\xa6ne patienter med bev\xc3\xa6gelseshandicap. Denne form for tr\xc3\xa6ning er tilegnet handlinger og kontekster som er meningsfulde for den enkelte patient med funktionel uafh\xc3\xa6ngighed som overordnet m\xc3\xa5l._NEWLINE_For eksempel kan \xc3\xb8velser simulere handlinger derhjemme og p\xc3\xa5 arbejdet som patienter var vant til f\xc3\xb8r en skade, s\xc3\xa5dan at genoptr\xc3\xa6ningen forbereder dem p\xc3\xa5 at vende tilbage til deres normale liv. For et arbejde med gentagne, tunge l\xc3\xb8ft vil genoptr\xc3\xa6ning fokusere p\xc3\xa5 tunge l\xc3\xb8ft, eller for et arbejde med b\xc3\xb8rn kunne genoptr\xc3\xa6ning fokusere p\xc3\xa5 moderate l\xc3\xb8ft og udholdenhed._NEWLINE_Under funktionel tr\xc3\xa6ning tilegner og udvikler man derfor \xc3\xb8velser som styrker og reducerer sandsynligheden for skader. Inden for v\xc3\xa6gtl\xc3\xb8ftning indeb\xc3\xa6rer funktionel tr\xc3\xa6ning oftest kernemuskulaturen omkring mave og ryg. \xc3\x98velserne st\xc3\xa5r i mods\xc3\xa6tning til v\xc3\xa6gttr\xc3\xa6ningsmaskiner som dem man ser i motionscentre, da de ofte isolerer enkelte muskelgrupper i de samme bev\xc3\xa6gelsesm\xc3\xb8nstre og derved kunstigg\xc3\xb8r bev\xc3\xa6gelsen i forhold til bev\xc3\xa6gelser fra ens hverdag._NEWLINE_Under genoptr\xc3\xa6ning beh\xc3\xb8ver funktionel tr\xc3\xa6ning ikke at involvere v\xc3\xa6gttr\xc3\xa6ning, men kan blot fokusere p\xc3\xa5 en \xc3\xb8velse eller serie af \xc3\xb8velser som patienten kan have sv\xc3\xa6rt ved. Det kan ogs\xc3\xa5 v\xc3\xa6re balance\xc3\xb8velser hvis balancen er h\xc3\xa6mmet.'